
  Det dufter av kanel, ingefær og smør på
 skolekjøkkenet. Zara baker pepperkaker
 for å ha nok gaver til familien. Hun pynter
 pepperkakehjertene med rosa glasur, og
 pepperkakemennene og -konene med hvit
 og grønn. Hun er spent på om lillesøster
 Alina har laget julepynt.


  Alina er i barnehagen. Hun sitter og klipper
 og limer, og drysser stjernestøv på julepynten
 som skal bli til julegaver. Julelenkene er lange,
 hjertekurvene fine, og lysene hun har laget
 lukter godt.


  Zara og Alina gleder seg til å ta med alt
 hjem, selv om familien deres ikke feirer jul.


  Utenfor danser snøfnuggene, og snart
 kommer mamma for å hente dem. Zara
 pakker ned pepperkakene som om de var
 skatter, mens Daniel knasker sine og fyller
 rommet med sang og dans. «Nå er det jul
 igjen! Nå er det jul igjen!»


  Så tar han en pause og forteller Zara om
 juleplanene sine. «I år skal vi feire hos
 oss. Mommo, onkel, tante, ja til og med
 bestemamma kommer!» utbryter han.
 «Mamma lager favorittkaka mi, og jeg får
 mange gaver!» legger han drømmende til.


  «Det høres gøy ut», sier Zara og begynner å kle
 på seg da hun ser mamma og Alina utenfor.

